Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 448

2. A munkaterület rövid, jellemzõ leírása Az ügyfélszolgálati asszisztens a vállalati ügyfélstratégia gyakorlati megvalósítója. Nap mint nap személyesen találkozik az ügyfelekkel, illetve telefonon vagy levélben érintkezik velük, ismeri õket, segít megoldani ügyes bajos dolgaikat. A vállalat nevében — irányítás mellett — felelõsséget vállal, dönt, intézkedik, eljár, tájékoztat és adatokat gyûjt, értékesít és reklamációkat fogad, s mindezt az ügyfelek érdekeit és személyes attitûdjeit messzemenõen tiszteletben tartva udvariasan és hatékonyan. E tevékenység keretében az ügyfélszolgálati asszisztens: — beosztása szerint közremûködik az ügyfélszolgálati irodába betérõ ügyfelek fogadásában és kiszolgálásában; — kezeli és megoldja a konfliktusokat, alkalmazkodik a váratlan helyzetekhez, felismeri a problémás ügyfeleket; — kétirányú, segítõ, illetve proaktív kapcsolatot tart fenn az ügyfelek meghatározott csoportjával, rendelkezésükre áll, tájékoztatja õket az akciókról, újdonságokról, kontrollálja elégedettségüket, tolmácsolja kívánságaikat; — telefonhívásokat, elektronikus üzeneteket fogad és kezdeményez; — magabiztosan és hatékonyan kezeli a technikai berendezéseket; — adminisztrál, dokumentumokat kezel és archivál, statisztikai adatokat gyûjt és összesít; — együttmûködik a vállalat más részlegeiben dolgozó munkatársaival; — közremûködik marketingkutatásokban, termékbemutatókon, illetve egyéb, az ügyfeleket érintõ rendezvényeken; — részt vesz az ügyfél-tájékoztató rendszer fejlesztésében, az adatbázisok szüntelen frissítésében, korrekciójában. Az ügyfélszolgálati asszisztens ezáltal közvetlenül járul hozzá az adott szervezet, vállalat vagy intézmény ügyfélkapcsolatainak optimalizálásához, ezen keresztül a stratégiai tervek megvalósításához.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes